દેશભરમાં ગુજરાત સરપ્લસ વીજળી પેદા કરતું રાજ્ય હોવાનો દાવો થઇ રહ્યો છે પરંતુ હકીકતમાં મોટાભાગનું વીજ ઉત્પાદન ખાનગી કંપનીઓ દ્વારા કરવામાં આવે છે, એટલું જ નહીં સરકારી વીજ કંપનીઓનું ઉત્પાદન તળીયે બેસી જતા સરવાળે સરકારને ખાનગી કંપનીઓ પાસેથી પ્રમાણમાં મોંઘી વીજળી ખરીદવી પડી રહી છે. સન. ૨૦૦૮ માં રાજ્ય સરકારની વીજ કંપનીઓ દ્વારા ૫૧.૨૨ ટકા વીજ ઉત્પાદન થતું હતું જ્યારે ખાનગી કંપનીઓનું ઉત્પાદન માત્ર ૨૧.૪૦ ટકા જેટલો જ હતો પરંતુ છ વર્ષમાં જ આ આંકડાઓ ઊલટાં થઇ ગયા હતાં.